**Politica de confidențialitate a datelor cu caracter personal**

[1. Scopul documentului 2](#_Toc510696532)

[2. Introducere 2](#_Toc510696533)

[3. Principii generale privind prelucrarea datelor cu caracter personal 3](#_Toc510696534)

[Corectitudinea 3](#_Toc510696535)

[Relevanță 3](#_Toc510696536)

[Acuratețe 3](#_Toc510696537)

[Păstrarea 3](#_Toc510696538)

[Divulgarea 3](#_Toc510696539)

[Securitate și conformitate 3](#_Toc510696540)

[Acces 3](#_Toc510696541)

[Responsabilizare 3](#_Toc510696542)

[4. Drepturile persoanelor vizate 4](#_Toc510696543)

[4.1 Dreptul de acces 4](#_Toc510696544)

[4.2 Dreptul la portabilitatea datelor 4](#_Toc510696545)

[4.3 Dreptul la opoziție 4](#_Toc510696546)

[4.4 Dreptul la rectificare 4](#_Toc510696547)

[4.5 Dreptul la ștergerea datelor ("dreptul de a fi uitat") 4](#_Toc510696548)

[4.6 Dreptul la restricționarea prelucrării 5](#_Toc510696549)

[5. Exercitarea drepturilor persoanelor vizate 5](#_Toc510696550)

[6. Informații privind ANSPDCP 5](#_Toc510696551)

[Sumar al modificărilor aduse documentului 6](#_Toc510696552)

**Politica de confidențialitate a datelor**

**1. Scopul documentului**

Subiectul prezentei politici este:

* de a descrie principiile respectate de către **Administrația Străzilor** din punct de vedere al prelucrării datelor cu caracter personal;
* de a explica ce date personale prelucrăm, scopul și modalitatea prelucrării,
* de a face cunoscute tuturor angajaților **Administrației Străzilor,** a vizitatorilor **ș**i colaboratorilor săi,drepturile și libertățile persoanelor vizate de prelucrarea datelor cu caracter personal;
* de a pregăti o procedură privind eventualitatea exercitării, de către persoanele vizate, a drepturilor, conform cu Regulamentul General de Protecție a Datelor;
* de a pregăti o procedură privind notificarea în cazul identificării unei breșe de securitate.

**2. Introducere**

**Administrația Străzilor** își asumă executarea unei prelucrări a datelor cu caracter personal ale angajaților, vizitatorilor și colaboratorilor într-o manieră sigură și care să asigure o confidențialitate deplină. Colectarea și prelucrarea datelor cu caracter personal se referă strict la persoanele care au împlinit vârsta de 16 ani. Procesele interne ale instituției, privind colectarea, utilizarea și distrugerea datelor cu caracter personal, sunt efectuate într-o manieră corectă, corespunzătoare, divulgarea acestora efectuându-se doar în situații justificate și în baza unui temei legal. Ne rezervăm dreptul de a modifica și completa această Politică de confidențialitate ori de câte ori considerăm necesar.

Colectăm datele dumneavoastră personale în **scopul** de a vă răspunde la întrebări și solicitări, pentru a vă oferi și îmbunătăți serviciile oferite, pentru a ne conforma legislației.

Prin vizitarea site-ului **Administrației Străzilor** sau prin interacțiunea în orice mod și/sau prin intermediul oricărui mijloc de comunicare (e-mail, telefon, fax, rețele de socializare), sunteți de acord cu această Politică de confidențialitate. În cazul în care nu sunteți de acord, vă rugăm să nu folosiți serviciile **Administrației Străzilor**.

Administrația Străzilor nu este responsabilă de veridicitatea și corectitudinea datelor cu caracter personal colectate de la terți.

**3. Principii generale privind prelucrarea datelor cu caracter personal**

***Corectitudine***

**Administrația Străzilor** colectează și procesează date cu caracter personal într-o manieră corectă si legitimă.

***Relevanță***

**Administrația Străzilor** colectează și procesează doar datele cu caracter personal care sunt relevante și necesare pentru un anumit scop. Nu se vor procesa date cu caracter personal într-un mod incompatibil cu scopul în care acestea au fost colectate. Nu se vor procesa date cu caracter personal care nu sunt adecvate sau relevante scopului în care au fost colectate.

***Acuratețe***

**Administrația Străzilor** își asumă responsabilitatea procesării și păstrării datelor cu caracter personal într-o manieră exactă, actualizată pentru scopul legitim în care au fost colectate.

***Păstrarea***

**Administrația Străzilor** va păstra datele cu caracter personal într-o formă care permite identificarea doar pe o durată de timp necesară scopului în care datele cu caracter personal au fost colectate.

***Divulgarea***

Divulgarea datelor cu caracter personal se va realiza doar într-o manieră corespunzătoare scopului în care datele cu caracter personal au fost colectate.

***Securitatea și conformitatea***

**Administrația Străzilor** împreună cu colaboratorii săi, își asumă responsabilitatea implementării unor măsuri tehnice și organizatorice rezonabile și corespunzătoare privind protecția confidențialității și securității datelor cu caracter personal colectate.

Totodată, **Administrația Străzilor** împreună cu colaboratorii săi, își asumă responsabilitatea implementării unor politici, ghiduri, instrucțiuni care să demonstreze că prelucrarea datelor cu caracter personal colectate se face conform standardelor legale în vigoare.

***Accesul***

**Administrația Străzilor** acordă acces la datele cu caracter personal, angajaților și colaboratorilor, doar în conformitate cu scopul declarat al colectării datelor.

***Responsabiliz******area***

Toți angajații, colaboratorii și furnizorii de servicii ai **Administrației Străzilor** care intră în contact cu datele cu caracter personal, trebuie să acționeze în conformitate cu principiile prezentei politici de confidențialitate a datelor cu caracter personal.

**4. Drepturile persoanelor vizate**

Persoanele vizate de prelucrarea datelor cu caracter personal, respectiv clienții, angajații, colaboratorii, furnizorii **Administrației Străzilor** au următoarele drepturi:

***4.1 Dreptul de acces***

Înseamnă dreptul persoanei vizate de a obține o confirmare din partea operatorului că prelucrează sau nu datele cu caracter personal care o privesc și, în caz afirmativ, acces la datele respective și la informații privind modalitatea în care sunt prelucrate datele.

***4.2 Dreptul de a fi informat***

Se referă la dreptul persoanei vizate de a afla ce date personale i se colectează, în ce scop, pe ce perioadă. Informațiile primite trebuie să fie concise, transparente, inteligibile, accesibile, gratuite, transmise într-un limbaj clar și simplu.

***4.3 Dreptul la portabilitatea datelor***

Se referă la dreptul de a primi datele personale într-un format structurat, utilizat în mod curent și care poate fi citit automat și la dreptul ca aceste date să fie transmise direct altui operator, dacă acest lucru este fezabil din punct de vedere tehnic. Dreptul la portabilitatea datelor se aplică numai în cazul în care prelucrarea datelor este „efectuată prin mijloace automate“, prin urmare, nu acoperă majoritatea documentelor pe suport de hârtie, deci acest drept trebuie avut în vedere doar în ceea ce privește datele prelucrate prin intermediul mijloacelor electronice.

***4.4 Dreptul la opoziție***(în cazurile prevăzute la Art. 21 din Regulament GDPR)

Se referă la dreptul persoanei vizate de a se opune prelucrării datelor personale atunci când prelucrarea nu este necesară îndeplinirii unei sarcini care servește unui interes public sau când nu are în vedere un interes legitim al operatorului. Atunci când prelucrarea datelor cu caracter personal are drept scop marketingul direct, persoana vizată are cu precădere dreptul de a se opune prelucrării în orice moment.

***4.5 Dreptul la rectificare***

Se referă la corectarea datelor cu caracter personal inexacte stocate. Rectificarea trebuie comunicată fiecărui destinatar la care au fost transmise datele, cu excepția cazului în care acest lucru se dovedește imposibil sau presupune eforturi disproporționate (demonstrabile).

***4.6 Dreptul la ștergerea datelor ("dreptul de a fi uitat")***(în cazurile prevăzute la Art. 17 din Regulament GDPR)

Înseamnă dreptul persoanei vizate de a solicita să îi fie șterse datele cu caracter personal, în cazul în care se aplică unul dintre următoarele motive: acestea nu mai sunt necesare pentru îndeplinirea scopurilor pentru care au fost colectate sau prelucrate; persoana vizată își retrage consimțământul și nu există niciun alt temei juridic pentru prelucrare; persoana vizată se opune prelucrării și nu există motive legitime aplicabile; datele cu caracter personal au fost prelucrate ilegal; datele cu caracter personal trebuie șterse pentru respectarea unei obligații legale.

***4.7 Dreptul la restricționarea prelucrării***(în cazurile prevăzute la Art. 18 din Regulament)

Este exercitat în cazul în care persoana contestă exactitatea datelor, pe o perioada care permite verificarea corectitudinii datelor; prelucrarea este ilegală, iar persoana se opune ștergerii datelor cu caracter personal, solicitând in schimb restricționarea; în cazul în care operatorul nu mai are nevoie de datele cu caracter personal în scopul prelucrării, dar persoana i le solicită pentru constatarea, exercitarea sau apărarea unui drept în instanță; în cazul în care persoana s-a opus prelucrării pentru intervalul de timp în care se verifica dacă drepturile legitime ale operatorului prevalează asupra celor ale persoanei respective.

**5. Exercitarea drepturilor persoanelor vizate**

**Administrația Străzilor București** pune la dispoziția persoanelor vizate un proces simplu, transparent și eficient privind exercitarea drepturilor privind prelucrarea datelor cu caracter personal.

Procesul definit în cadrul instituției este următorul:

Persoana vizată informează instituția, prin intermediul adresei de email [office@aspmb.ro](mailto:office@aspmb.ro) , privind exercitarea unui drept (ex: solicitare privind ștergerea datelor)

DPO răspunde POZITIV cererii venite din partea persoanei vizate (în termen de max. 1 lună de zile), respectiv prin confirmarea îndeplinirii acțiunilor necesare referitoare la cererea inițială

Cererea privind exercitarea unui drept este comunicată DPO, persoană responsabilă de soluționarea cererii.

Cererea **ARE** temei legitim

DPO analizează legitimitatea cererii venite din partea persoanei vizate.

DPO răspunde **NEGATIV** cererii venite din partea persoanei vizate (în termen de max. 30 de zile), cu mențiunea datelor de contact ale autorității locale privind protecția și prelucrarea datelor cu caracter personal

Cererea **NU ARE** temei legitim

**6. Informații privind ANSPDCP**

Persoanele vizate au posibilitatea de contactare a **Autorității Naționale de Supraveghere a Prelucrării Datelor cu Caracter Personal**, respectiv **ANSPDCP**, în cazul în care consideră că drepturile fundamentale privind prelucrarea datelor cu caracter personal au fost încălcate.

Datele de contact ale **ANSPDCP** sunt următoarele:

|  |  |
| --- | --- |
| Adresa: | B-dul G-ral. Gheorghe Magheru 28-30, sector 1, cod poștal 010336, București, România |
| Telefon: | +40.318.059.211 / +40.318.059.212 |
| Fax: | +40.318.059.602 |
| Email: | anspdcp@dataprotection.ro |
| Internet: | [www.dataprotection.ro](http://www.dataprotection.ro) |

Sumar al modificărilor aduse documentului

|  |  |  |  |  |
| --- | --- | --- | --- | --- |
| **Versiune** | **Tip versiune** | **Dată versiune** | **Autor** | **Natura modificării** |
| 0.1 | Draft | mai 2018 |  | Concepere versiune inițială |
| 0.2 | Draft | sept. 2020 |  | Modificări și completări |
|  |  |  |  |  |
|  |  |  |  |  |